Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ περί ανανεώσεως για το έτος 2000 των μέτρων που προβλέπονται στον κανονισμό (EΚ) αριθ.° 1416/95 σχετικά με την πρόβλεψη παραχωρήσεων υπό μορφή κοινοτικών δασμολογικών ποσοστώσεων για το 1995 για ορισμένα μεταποιημένα γεωργικά προϊόντα (υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Δυνάμει των άρθρων 76, 102 και 128 της πράξης προσχώρησης, η Αυστρία, η Φινλανδία και η Σουηδία όφειλαν, από 1ης Ιανουαρίου 1995, να εφαρμόζουν τις διατάξεις των προτιμησιακών συμφωνιών που έχει συνάψει η Κοινότητα με ορισμένες τρίτες χώρες (Ελβετία και Νορβηγία), αφού εννοείται ότι όλες οι αναγκαίες λόγω της διεύρυνσης τροποποιήσεις εξετάζονται σε πρόσθετα πρωτόκολλα, των οποίων πρόκειται να γίνει διαπραγμάτευση με τις εν λόγω τρίτες χώρες.

Τα προαναφερθέντα άρθρα προβλέπουν ωστόσο ότι εάν τα πρωτόκολλα δεν έχουν συναφθεί μέχρι 1ης Ιανουαρίου 1995, η Κοινότητα οφείλει να λάβει κατάλληλα μέτρα για να διευθετηθεί η κατάσταση.

Αποδείχτηκε συνεπώς αναγκαίο να ληφθούν αυτόνομα μεταβατικά μέτρα τέτοια ώστε να είναι δυνατή η συνεκτίμηση των καθεστώτων συναλλαγών πoυ ίσχυαν για τα μεταποιημένα γεωργικά προϊόντα μεταξύ των νέων κρατών μελών και των υπόψη τρίτων χωρών.

Τα εν λόγω αυτόνομα μέτρα τέθηκαν σε ισχύ με τον κανονισμό (ΕΚ) του Συμβουλίου αριθ. 1416/95 και ανανεώνονται σε ετήσια βάση από το 1995 και μετά.

Επειδή σε ό,τι αφορά τη σύναψη των πρωτοκόλλων τα πράγματα δεν προχώρησαν, ενδείκνυται η ανανέωση του κανονισμού και για το έτος 2000.

Τα μέτρα θα εγκριθούν όμως μόνο με τη ρητή προϋπόθεση ότι οι υπόψη τρίτες χώρες θα εφαρμόσουν ισοδύναμα αυτόνομα μέτρα υπέρ της Ευρωπαϊκής Κοινότητας με βάση την αρχή της αμοιβαιότητας.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ περί ανανεώσεως για το έτος 2000 των μέτρων που προβλέπονται στον κανονισμό (EΚ) αριθ.° 1416/95 σχετικά με την πρόβλεψη παραχωρήσεων υπό μορφή κοινοτικών δασμολογικών ποσοστώσεων για το 1995 για ορισμένα μεταποιημένα γεωργικά προϊόντα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής·

Εκτιμώντας τα εξής:

(1) Με βάση τον κανονισμό (ΕΚ) αριθ. 1416/95 του Συμβουλίου, της 19ης Ιουνίου 1995, σχετικά με την πρόβλεψη παραχωρήσεων υπό μορφή δασμολογικών ποσοστώσεων για το 1995 για ορισμένα μεταποιημένα γεωργικά προϊόντα[1], ανοίχτηκαν για το 1995 δασμολογικές ποσοστώσεις υπέρ της Ελβετίας και της Νορβηγίας σύμφωνα με τους όρους που καθορίζονται στα παραρτήματα Ι και ΙΙ

[1] ΕΕ L 141, 24.6.1995, σελ. 1

(2) Ο κανονισμός (EΚ) αριθ. 1416/95 ανανεώθηκε για τα έτη 1996, 1997, 1998 και 1999 με τους κανονισμούς (EΚ) αριθ.° 102/96[2], αριθ.° 306/97[3], αριθ.° 560/98[4] και αριθ.° 2847/98[5]· αντιστοίχως·

[2] ΕΕ L 19, 25.01.1996, σελ. 1

[3] ΕΕ L 51, 21.02.1997, σελ. 8

[4] ΕΕ L 76, 13.3.1998, σελ.1

[5] ΕΕ L 358, 31.12.1998, σελ. 14

(3) Δεν κατέστη δυνατή η σύναψη πρόσθετων πρωτοκόλλων μέχρι 1ης Ιανουαρίου του 2000· ότι υπό τους όρους αυτούς, και σύμφωνα με τα άρθρα 76, 102 και 128 της πράξης προσχώρησης, η Κοινότητα οφείλει να λάβει τα ενδεικνυόμενα μέτρα για αντιμετώπιση της κατάστασης· ότι συνεπώς είναι σκόπιμο να ανανεωθούν για το έτος 2000 τα μέτρα που προβλέπονται στον κανονισμό (EΚ) αριθ.°1416/95·

(4) Δεδομένου ότι τα προβλεπόμενα μέτρα, σε περίπτωση αναστολής του παρόντος κανονισμού, είναι μέτρα διαχείρισης κατά την έννοια του άρθρου 2 της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[6], πρέπει να προβλεφθεί ότι τα εν λόγω μέτρα θεσπίζονται σύμφωνα με τη διαδικασία διαχείρισης που προβλέπεται στο άρθρο 4 της υπόψη απόφασης.

[6] ΕΕ L 184, 17.7.1999, σελ.23

(5) Με τον κανονισμό (ΕΟΚ) αριθ.° 2454/93 της Επιτροπής, της 2ας Ιουλίου 1993, «για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα»[7], κωδικοποιούνται οι διατάξεις διαχείρισης των δασμολογικών ποσοστώσεων που προβλέπεται να χρησιμοποιηθούν κατά χρονολογική σειρά αποδοχής των διασαφήσεων θέσης σε ελεύθερη κυκλοφορία,

[7] ΕΕ L 253, 11.10.1993, σελ. 1. Κανονισμός όπως τροποποιήθηκε την τελευταία φορά με τον κανονισμό (ΕΚ) αριθ.° 1662/1999 (ΕΕ L 197, 29.7.1999, σελ.25)

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανανεώνονται για το 2000 τα μέτρα που προβλέπονται στον κανονισμό (EΚ) αριθ.° 1416/95.

Τα παραρτήματα I et II του κανονισμού (EΚ) αριθ.° 1416/95 αντικαθίστανται με τα παραρτήματα I et II του παρόντος κανονισμού.

2. Σε περίπτωση μη περαιτέρω εφαρμογής ισοδύναμων αμοιβαίων μέτρων υπέρ της Κοινότητας εκ μέρους της Ελβετίας και της Νορβηγίας, η Επιτροπή έχει τη δυνατότητα, σύμφωνα με τη διαδικασία του άρθρου 2 του παρόντος κανονισμού, να αναστείλει την εφαρμογή των μέτρων που προβλέπονται στην παράγραφο 1.

Άρθρο 2

Η Επιτροπή επικουρείται από την επιτροπή που αναφέρεται στο άρθρο 15 του κανονισμού (ΕΚ) αριθ. 3448/93 [8] του Συμβουλίου. Στην περίπτωση που γίνεται παραπομπή στο παρόν άρθρο, εφαρμόζεται η διαδικασία διαχείρισης που προβλέπεται στο άρθρο 4 της απόφασης 1999/468/ΕΚ. Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ, καθορίζεται σε ένα μήνα.

[8] ΕΕ L 318, 20.12.1993, σελ. 18, Κανονισμός όπως τροποποιήθηκε την τελευταία φορά με τον κανονισμό (ΕΚ) αριθ. 2491/98 (ΕΕ L 309, 19.11.1998, σελ. 28)

Άρθρο 3

Η διαχείριση των κοινοτικών δασμολογικών ποσοστώσεων των παραρτημάτων Ι και ΙΙ του κανονισμού (ΕΚ) αριθ. 1416/95 γίνεται σύμφωνα με τις διατάξεις που προβλέπονται στα άρθρα 308 α έως 308 γ του κανονισμού (ΕΟΚ) αριθ. 2454/93.

Άρθρο 4

Ο παρών κανονισμός τίθεται σε ισχύ την έβδομη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός τίθεται σε εφαρμογή από 1ης Ιανουαρίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Le Prιsident

ΠΑΡΑΡΤΗΜΑ I

ΠΡΟΤΙΜΗΣΙΑΚΕΣ ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΓΙΑ ΤΟ 2000

ΕΛΒΕΤΙΑ

>ΘΕΣΗ ΠIΝΑΚΑ>

ΠΑΡΑΡΤΗΜΑ II

ΠΡΟΤΙΜΗΣΙΑΚΕΣ ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΓΙΑ ΤΟ 2000

NOΡΒΗΓΙΑ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>